סיכום פגישת צוות פרוטיץ- 4.10.2018 במכון מופ"ת

נוכחים: עידית פסטרנק, אורית דהאן, מלכה צינקר, גלית שבתאי, ריבי כרמל, ווליד דלאושה, חיה קפלן, ראול דרכמן, ראומה דה-גרוט

דיווח על מצב ה MIT והקורסים במכללות

1. בית ברל (אורית), בשלב התארגנות על ה MIT זה תלוי בהרבה גורמים שקשורים גם בכמות המתמחים והמורים החדשים בכל בית ספר. השנה החליטו לשלב גם את החונכים ב MIT לא רואים סיבה למה החונכים לא יפגשו בבית הספר במקום במכללה. באשר לקורס- רוצים להמשיך עם אותה מודולה של השנה שעברה. בשנה שעברה הקורס הועבר ע"י אילנה דרור- ראש המסלול העל יסודי. נכון להיום יש מצב שהקורס יועבר לכל המסלול (ולא רק לקבוצה מצומצמת כמו בשנה שעבר?) ואולי יכנס בהדסים לקבוצה של המדפ"ים במסגרת עבודה מעשית של שנה ג'.
   * ריבי, מציעה לתת ניראות לרעיון של שילוב המדפי"ם ב MIT. המדפי"ם הם חולייה מאד חשובה בתהליך ההכשרה במכללות וצריך לראות איך לשלב אותם במודל של ה MIT כדי להגביר את ההשפעה של הפרוייקט על המכללות.
2. תלפיות (עידית) מציינת שהשנה היא מרגישה הרבה יותר טוב ועם הרבה יותר בטחון בהטמעה של המודל. לפי התכנית הם ממשיכים עם ה MIT בפתח תקווה, הוסיפו עוד 2 בתי ספר ויש להם סך הכל 22 סטאז'רים ומורים חדשים. מהמשובים שהיו בשנה שעברה הגיעו למסקנה שצריך להפריד בין הסטאז'רים למורים החדשים על כן חלק מהמפגשים (כמחצית) יערכו יחד וחלק לחוד. החממה תודרך על ידי רחלי הולצבלט שהיא גם ראש מערך ההדרכה בתלפיות על כן יהיה טבעי שהיא תראה איך לשלב את המדפי"ם בהדרכה. החממה השניה שלהם אמורה להיות בחולון הנושא בהתארגנות. כל בתי הספר של הממ' דתי משתתפים (9 בתי ספר= דיבור עם 9 מנהלים) כרגע סה"כ 12 סטאז'רים. מחפשים מדריך/ה עם הכישורים המתאימים. לגבי הקורס מדובר על קורס מעבר לבית הספר- קורס סמס' בהיקף של 30 שעות. הקורס הוא חובה ביסודי ובחירה בעל יסודי.
   * בעניין אחר, עידית ציינה שיש מקום לארגן טוב יותר את הנושא של הדוחות (נירשם ברשימת מטלות)
3. גורדון (מלכה) לאחר ההצלחה בריאלי חיפה פנו אליהם מהרשת להקים MIT של הרשת. מלכה והצוות נפגשו עם המנכ"ל שאלו המון שאלות והביעו הרבה מאד עניין. המנחה של ה MIT תהיה חני מורה שעבדה בריאלי המון שנים והיתה אחראית על הכנסה של המורים החדשים לעבודה. בבית ספר תל חי ה MIT ימשיך לפעול כנראה עם היצטרפות של עוד שני בתי ספר מהאזור כדי לשמור על ההמשכיות. באשר לקורס- ממשיך הסמינריון המורה כחוקר בכתתו עם מודולה מיוחדת לפרוטיץ – שמלכה אמורה לעצב את התוכן שלה.
4. קיבוצים (גלית), בחולון חממה עלפני הרצף- גנים יסודי ועל יסודי. גלית עצמה תדריך את היסודי. לפי הרישום יש 20 סטאז'רים ומורים שנה 1 בעיר אבל עד עכשיו נרשמו רק 12 ל MIT היא מוצאת את עצמה במסע שכנועים (מדווחת על קושי ומורכבות) כי הרבה מהסטאז'רים מעדיפים את הסדנה הקלה יותר במכללה. לגבי גני ילדים אין בעיה כי השיבוץ הולך דרך הפיקוח. יש מחשבה גם לפתוח חממה במודיעין? עידית מייעצת לפנות למנהלים שהם ישדלו או יורו למורים החדשים ולסטאז'רים להרשם ל MIT. הקורס- אקדמיה שדה יפתח במסלול של מדעי הרוח. גם אצלם יש מודולה של הפרוייקט בסמינריון המורה כחוקר בכתתו.
5. קיי (חיה) ימשיכו עם ה MIT שנה שלישית במקיף ו'. יש להם מספיק סטאז'רים ומורים חדשים שמתחילים השנה.במקיף ו' מתחילים מודל חדש שמשלב את המורים החדשים בשנה השנייה בבית הספר. ה MIT השני היהיה באל הוזייל ברהט. זהו גם חקר המקרה שלהם. בלקייה יקימו חממה עירונית עם 3 בתי ספר יסודיים ושלושה בתי ספר תיכון. בנו כבר צוות מוביל בהשתתפות של ראש צוות החינוך. חיה מציעה מודל חדש של עבודה על הרצף יש בעיה של ניגודי אינטרסים בין המדפ"ים למכשיר הסטאז ב MIT – כי למעשה שתי האוכלוסיות נמצאות בבית הספר עם המורים. חשוב לדעתה לראות איך משלבים את האוכלוסיות עלפני רצף אחד ולאור זה היא מציעה מודל עירונישכולל אקדמיה כתה, מורים מלווים מבית הספר (חונכים?), מדריכי סטאז ומדפי"ם. המודל יאפשר ליצור מסגרת של שותפות בין בית הספר לעיר ולאקדמיה. הקורס שלהם ימשיך במסלול של החינוך המיוחד (כמו בשנה שעברה) עם הרחבה למסלול של היסודי-במסגרת קורס חדש על העצמה (??)
6. סכנין (ווליד) ימשיכו עם ה MIT באל באשייר, יש שם שילוב של מורים וותיקים וחונכים. איהב ימשיך להנחות את ה MIT. מתכננים לפתוח חממה בטוראען ואולי גם בתמרה (בביה"ס יסודי). תכנית פרוטיץ משתלבת עם התכנית Co-teach שבה יש ליווי של המורים בשנה רביעית (שנת הסטאז) שהמכללה משתתפת בה. יש כוונה לשלב את ה MIT עם התכנית הזאת שכבר קיימת בטוראען ובתמרה. יש להם קורס סמסטריאלי בית הספר כאירגון שימשיך גם בשנה הבאה.

נסיעות – ראו במצגת המצורפת ובאתר.

* כרגע רוז'ין אישרה את הנסיעות כי הן נמצאות בתכנית העבודה. חשוב לציון שהביקורים של האירופאיים אצלנו (זלצבורג בנובמבר אקסטר בדצמבר וטאלין כנראה באפריל) הם ביקורים שנועדו לדיסימינציה עלכן בכולם חשוב להזמין כמה שיותר אנשים מהמכללות שמשתתפות בפרוייקט וממכללות נוספות.
* היתה בקשה להוסיף ביקור בבית ספר בסמינר בזלצבורג- ראומה תדבר איתם על הנושא במפגש בקיי.
* באשר למספר הנוסעים לזלצבורג (סטודנטים ואנשי צוות) סוכם שכל מוסד יעשה את התחשיב שלו. לאור העודפים בתקציבי הנסיעות שקיימים במרבית התקציבים של השותפים, ניתן לבקש לשלוח עוד אנשי צוות או סטודנטים (מעבר למכסות שפורסמו בתכנית העבודה) בגדר הסביר. מספרים אלה יהיו צריכים לעבור אישור של רויז'ין.

מפגשי- צוות בארץ- אחרי דיון עם השותפים ולאור הבקשה של קיבוצים שהמפגשים לא יערכו רק במכון מופ"ת מוצגת התכנית מטה כולל מקומות המפגש.

מועדי מפגשים פרוטיץ תשע"ט

יום חמישי 04 אוקטובר 9:30 – 13:00

~~יום חמישי ה 8 בנובמבר 09:30 – 12:30 בוטל בגלל הכנס בקייי~~

יום חמישי ה 06 לדצמבר 09:30 – 12:30 חולון –יש בקשה מעידית להחליף מקום בגלל חנוכה גורדון או בית ברל יכולים?

**יום חמישי ה- 27 לדצמבר פגישת ניטור שדה 2018 בין השעות 9.00 -12.30 במכון מופ"ת**

יום חמישי ה 03 לינואר 09:3- -12:30 גורדון

יום חמישי ה 07 לפברואר 09:30 -12:30 סכנין

יום חמישי ה 04 לאפריל 09:30 -12:30 \* (ללא השתתפות של ראומה) מופת

יום ה ה 02 למאי 09:30 -12:30 בית ברל

יום ה' ה 06 ליוני 09:30 -12:30 מופת

1. פרוייקט המשך- ראומה וראול הציגו בקצרה את הרעיונות לפרוייקט ההמשך של פרוטיץ (ראה מצגת) שאנו מתכוננים להגישו ב 9 לפברואר 2019. כל הנוכחים הביעו רצון להמשיך ולהשתתף בפרוייקט. פגישה מיוחדת בנושא תתקיים אחרי הכנס בקיי.